สวัสดีครับคุณ. พอดีผมเป็นภูมิแพ้มานานมากครับ ประมาน7เดือนได้แล้ว มีอาการคัดจมูก น้ำมูกไหลสีใส ไปหา ให้ยามาทาน กับยาพ่นจมูกมาก็ยังไม่หาย ใช้น้ำเกลือล้างจมูกแล้วก็ยังไม่หายครับ อยากทราบว่าควรทำอย่างไรจึงจะหายจากอาการภูมิแพ้ครับ(ผมเป็นนักบอลออกกำลังกายทุกวันครับ แต่หลังจากเป็นภูมิแพ้จะเหนื่อยเร็วมาก เกี่ยวมั้ยครับ???)
สวัสดีค่ะ อาการภูมิแพ้จมูกจะมีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ฝุ่น เกสรดอกไม้ ถ้าเป็นมากอาจมีอาการหอบหืด หรือเหนื่อยง่ายเวลาออกกำลังกายดังที่กล่าวมาค่ะ การวินิจฉัยจากประวัติและอาการที่เข้าได้ ในผู้ป่วยบางราย แพทย์อาจทำการทดสอบเพิ่มเติมว่าแพ้สารอะไรการดูแลตัวเองเบื้องต้น หลีกเลี่ยงสิ่งที่แพ้ถ้าทราบว่าแพ้อะไร รับประทานยาแก้แพ้กลุ่มต้านฮิสตามีน และยาตามอาการเช่นยาลดน้ำมูก ยาลดอาการคัดจมูก ล้างจมูกก็ช่วยได้ค่ะสังเกตอาการ ถ้ามีอาการหอบเหนื่อยเป็นมากขึ้น แม้ไม่ได้ออกกำลัง หรือหลังออกกำลังแล้วเหนื่อยมาก ควรไปพบแพทย์ทันทีเพื่อตรวจร่างกายเพิ่มเติมว่ามีโรคหอบหืดร่วมด้วยหรือไม่